# שיטה

## אוכלוסיית המחקר

במחקר הנוכחי השתתפו 203 משיבים, מתוכם 80.2% גברים והיתר – נשים. הגיל הממוצע של המשיבים הנו 45.3. כשליש מהמשיבים (31.7%) – רווקים, בעוד כרבע (25.8%) – גרושים. כשליש מהמשיבים (32.8%) הנם סטודנטים, בעוד כחמישית (20.8%) – בעלי השכלה תיכונית. הוותק הממוצע של המשיבים בענף הנו 14.22 שנים והוותק הממוצע בתפקיד הנו 9.67 שנים. מעל שליש (34.7%) – דיווחו כי שכר כממוצע ואחוז זהה – דיווחו כי שכרם מעט מעל הממוצע. כשליש מהמשיבים (30.7%) הנם מנהלי דרג ביניים במקום עבודתם. רובם המוחלט של המשיבים (96%) ציינו כי הם מועסקים בצורה ישירה.

התפלגות המשתנים הדמוגרפיים במחקר הנוכחי מוצגת בטבלה מס' 1.

**טבלה מס' 1 – התפלגות המשתנים הדמוגרפיים במחקר הנוכחי**

|  |  |  |  |  |
| --- | --- | --- | --- | --- |
| **שם המשתנה** | **אפשרויות תשובה** | **אחוזים** | **ממוצע** | **סטיית תקן** |
| **מין** | זכר  נקבה | 80.2%  19.8% |  |  |
| **גיל** | גיל בשנים |  | 45.3 | 0.789 |
| **מצב משפחתי** | רווק  נשוי  אלמן  גרוש | 31.7%  20.6%  11.9%  25.8% |  |  |
| **השכלה** | יסודית  תיכונית  סטודנט  תואר ראשון  תואר שני ומעלה | 18.8%  20.8%  32.8%  16.8%  10.8% |  |  |
| **וותק בענף** |  |  | 14.22 | 3.402 |
| **וותק בתפקיד** |  |  | 9.67 | 3.634 |
| **השכר יחסית לממוצע** | מעט מתחת לממוצע  כממוצע  מעט מעל הממוצע  הרבה מעל הממוצע | 29.7%  34.7%  34.7%  1% |  |  |
| **תפקיד** | עובד  מנהל זוטר  מנהל דרג ביניים  מנהל דרג בכיר | 21.8%  18.8%  30.7%  28.7% |  |  |
| **אופן העסקה** | ישירה  עקיפה | 96%  4% |  |  |

## כלי המחקר

הכלי במחקר הנוכחי מורכב משלושה שאלונים (ראו נספח 1). השאלון הראשון מתייחס לכוונת עזיבה ובו 10 היגדים, מתוכם שלושה הנם הפוכים. זהו השאלון של Bozeman, & Perrewe ((2001. מהימנות השאלון הנה 0.978= α.

החלק השני של השאלון מתייחס לשביעות רצון מהשכר, הוא מבוסס על שאלון JDI של החוקרים Smith, Kendell, & Hulbin (1969). השאלון כולל 9 היגדים, מתוכם 4 הנם היגדים הפוכים. מהימנות השאלון הנה 0.964= α.

החלק השלישי של השאלון מתייחס לשביעות רצון מהעבודה בו 18 היגדים על הנושא, והוא מבוסס גם כן על שאלון JDI של החוקרים Smith, Kendell, & Hulbin (1969). 6 היגדים הנם הפוכים. מהימנות השאלון הנה 0.988= α.

בכל החלקים הללו סולם התשובות נע בין 1 ל-6, כאשר 6 מביע את מידת הסכמה הרבה ביותר עם ההיגד.

החלק הרביעי כלל שאלות דמוגרפיות.

## הליך המחקר

המחקר בוצע בשיטת "כדור שלג", כאשר צוות המחקר עבר בין המשיבים ואלה מילאו את הטופס באופן ידני. המשיבים לא קיבלו תגמול על מילוי השאלון. למשיבים הובהר כי השאלון הנו אנונימי ולא ייעשה בנתונים כל שימוש למעט לצרכי המחקר.